Priekšlikums Padomes lēmums par finansiālajām iemaksām, kas jāveic dalībvalstīm, lai 2009. un 2010. gadā finansētu Eiropas Attīstības fondu /* COM/2008/0631 galīgā redakcija */





[pic] | EIROPAS KOPIENU KOMISIJA | Briselē, 10.10.2008 COM(2008) 631 galīgā redakcija Priekšlikums PADOMES LĒMUMS par finansiālajām iemaksām, kas jāveic dalībvalstīm, lai 2009. un 2010. gadā finansētu Eiropas Attīstības fondu (iesniegusi Komisija) PASKAIDROJUMA RAKSTS Iekšējā nolīgumā un 10. EAF finanšu regulā (FR) ir paredzēta jauna procedūra aicinājumiem dalībvalstīm veikt iemaksas EAF finansēšanai. Saskaņā ar FR 157. pantu šo jauno procedūru pirmo reizi piemēro attiecībā uz 2009. finanšu gada iemaksām. Saskaņā ar RF 57. panta 2. punktu šis priekšlikums attiecas uz: - maksimālo gada iemaksas summu 2010. finanšu gadam; - gada iemaksas summu 2009. finanšu gadam; - iemaksas pirmās daļas summu 2009. finanšu gadam. Saskaņā ar finanšu regulas 57. panta 7. punktu katra no šīm summām precizē tās summas, kuras, no vienas puses, pārvalda Komisija un, no otras puses, pārvalda EIB. Saskaņā ar FR 145. pantu EIB nosūtīja Komisijai tās atjauninātās saistību un maksājumu prognozes par instrumentiem, kurus tā pārvalda. Saskaņā ar FR 57. panta 2. punktu Padomei jāpieņem lēmums par minēto priekšlikumu līdz 2008. gada 15. novembrim, un dalībvalstīm jāveic pirmās daļas iemaksa vēlākais līdz 2009. gada 21. janvārim. Finanšu regulas 58. panta 2. punktā ir noteikts, ka, aicinot veikt iemaksas, vispirms vienu pēc otras izlieto summas, kas norādītas iepriekšējos EAF. Tādējādi šā priekšlikuma aicinājumi veikt iemaksas attiecas uz summām saskaņā ar 9. EAF. Noslēgumā tiek atgādināts, ka FR 60. panta 1. punktā noteikts, ka, ja maksājamā iemaksu daļa netiek veikta noteiktajā termiņā, attiecīgajai dalībvalstij būs jāmaksā procenti par nesamaksāto summu atbilstīgi tajā pašā pantā paredzētajiem nosacījumiem. Priekšlikums PADOMES LĒMUMS par finansiālajām iemaksām, kas jāveic dalībvalstīm, lai 2009. un 2010. gadā finansētu Eiropas Attīstības fondu EIROPAS SAVIENĪBAS PADOME, ņemot vērā Eiropas Kopienas dibināšanas līgumu, ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu un palīdzību saskaņā ar Finanšu protokolu, kas pievienots Partnerattiecību nolīgumam starp Āfrikas, Karību jūras un Klusā okeāna valstīm un Eiropas Kopienu un tās dalībvalstīm un parakstīts 2000. gada 23. jūnijā Kotonū (Benina), un finansiālas palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa[1] un jo īpaši tā 10. panta 1. punktu, ņemot vērā Padomē sanākušo dalībvalstu valdību pārstāvju Iekšējo nolīgumu par Kopienas palīdzības finansēšanu saskaņā ar daudzgadu finanšu shēmu laikposmam no 2008. gada līdz 2013. gadam atbilstīgi ĀKK-EK Partnerattiecību nolīgumam un par finansiālās palīdzības piešķiršanu aizjūras zemēm un teritorijām, uz ko attiecas EK Līguma ceturtā daļa[2] un jo īpaši tā 7. pantu, ņemot vērā 2008. gada 18. februāra finanšu regulu, ko piemēro 10. Eiropas Attīstības fondam[3] (turpmāk tekstā 10. EAF finanšu regula), un jo īpaši tās 57. pantu un 58. panta 2. punktu, ņemot vērā Komisijas priekšlikumu[4], tā kā: (1) 10. EAF finanšu regulas 58. panta 2. punktā noteikts, ka, aicinot veikt iemaksas, vispirms izlieto summas, kas norādītas iepriekšējos EAF. Tādējādi aicinājums veikt iemaksu saskaņā ar 9. EAF ir jāveic, pamatojoties uz 9. EAF Iekšējā nolīguma 10. panta 1. punktu. (2) Tomēr 10. EAF finanšu regulas 157. pantā noteikts, ka tās 57. – 61. pantā paredzēto procedūru pirmo reizi piemēro attiecībā uz 2009. finanšu gadu. Saskaņā ar šo procedūru Komisija līdz 2008. gada 15. oktobrim iesniedz priekšlikumu, kas attiecas uz a) maksimālo gada iemaksas summu 2010. gadam, b) gada iemaksas summu 2009. gadam, c) iemaksas pirmās daļas summu 2009. gadam. Padome pieņem lēmumu par minēto priekšlikumu līdz 2008. gada 15. novembrim, un dalībvalstīm veic 2009. finanšu gada pirmās daļas iemaksu vēlākais līdz 2009. gada 21. janvārim. (3) Saskaņā ar 10. EAF finanšu regulas 145. panta pirmo daļu Eiropas Investīciju banka paziņoja Komisijai tās atjauninātās saistību un maksājumu prognozes attiecībā uz instrumentiem, kurus tā pārvalda, IR PIEŅĒMUSI ŠO LĒMUMU. 1. pants Maksimālā gada iemaksas summa 2010. finanšu gadam Komisijai ir noteikta 3 500 000 000 euro apmērā un Eiropas Investīciju bankai – 280 000 000 euro apmērā. 2. pants Gada iemaksas summa 2009. finanšu gadam Komisijai ir noteikta 3 300 000 000 euro apmērā un Eiropas Investīciju bankai – 200 000 000 euro apmērā. 3. pants Iemaksas, ko dalībvalstis veic Komisijai un Eiropas Investīciju bankai saskaņā ar iemaksu pirmo daļu 2009. gadam, ir norādītas tabulā, kas atrodas pielikumā. 4. pants Šis lēmums stājas spēkā tā pieņemšanas dienā. 5. pants Šis lēmums ir adresēts dalībvalstīm, kuras veic iemaksas 9. EAF. Briselē, Padomes vārdā — priekšsēdētājs PIELIKUMS Iemaksu pirmā daļa 2009. gadam (euro) Dalībvalsts | Eiropas Investīciju bankai | Komisijai | VĀCIJA | 16.352.000 | 408.800.000 | BEĻĢIJA | 2.744.000 | 68.600.000 | DĀNIJA | 1.498.000 | 37.450.000 | SPĀNIJA | 4.088.000 | 102.200.000 | FRANCIJA | 17.010.000 | 425.250.000 | GRIEĶIJA | 875.000 | 21.875.000 | ĪRIJA | 434.000 | 10.850.000 | ITĀLIJA | 8.778.000 | 219.450.000 | LUKSEMBURGA | 203.000 | 5.075.000 | NĪDERLANDE | 3.654.000 | 91.350.000 | PORTUGĀLE | 679.000 | 16.975.000 | APVIENOTĀ KARALISTE | 8.883.000 | 222.075.000 | AUSTRIJA | 1.855.000 | 46.375.000 | SOMIJA | 1.036.000 | 25.900.000 | ZVIEDRIJA | 1.911.000 | 47.775.000 | KOPĀ | 70.000.000 | 1.750.000.000 | [1] OV L 317, 15.12.2000., 355. lpp. [2] OV L 247, 9.9.2006., 32. lpp. [3] OV L 78, 19.3.2008., 1. lpp. [4] OV C…, ..., ...lpp.